ปภ. รายงานยังคงมีสถานการณ์อุทกภัย 10 จังหวัด  เร่งระบายน้ำออกจากพื้นที่อย่างต่อเนื่อง
กรมป้องกันและบรรเทาสาธารณภัย รายงานยังคงมีสถานการณ์อุทกภัย 10 จังหวัด  เร่งระบายน้ำออกจากพื้นที่อย่างต่อเนื่อง

นายชยพล ธิติศักดิ์ อธิบดีกรมป้องกันและบรรเทาสาธารณภัย (ปภ.) เปิดเผยว่า  ขณะนี้ ยังคงมีสถานการณ์อุทกภัย 10 จังหวัด ได้แก่ จังหวัดหนองคาย บึงกาฬ นครพนม สกลนคร กาฬสินธุ์ อุบลราชธานี นครนายก ปราจีนบุรี เพชรบุรี และจังหวัดสระบุรี รวม 42 อำเภอ 190 ตำบล 1,353 หมู่บ้าน ประชาชนได้รับผลกระทบ 32,661 ครัวเรือน 93,277 คน พร้อมเร่งระบายน้ำออกจากพื้นที่อย่างต่อเนื่อง รวมถึงแจกจ่ายถุงยังชีพและเครื่องอุปโภคบริโภคแก่ผู้ประสบภัย เพื่อบรรเทาความเดือดร้อนในเบื้องต้นแล้ว 
หากประชาชนได้รับความเดือดร้อนจากอุทกภัยสามารถติดต่อขอความช่วยเหลือได้ทางสายด่วนนิรภัย 1784 ตลอด 24 ชั่วโมง เพื่อประสานให้การช่วยเหลือโดยด่วนต่อไป